ভারতের প্রথম রাষ্ট্রপতি হিসেবে শবরীমালা দর্শনে যাচ্ছেন দ্রোপদী মুর্মু

ওয়েবডেস্ক: ভারতের প্রথম রাষ্ট্রপতি (President) হিসেবে শবরীমালা (Sabarimala) দর্শনে যাচ্ছেন দ্রোপদী মুর্মু (Draupadi Murmu) । রাষ্ট্রপতির এই হাই প্রোফাইল সফর ঘিরে জোরদার নিরাপত্তা ব্যবস্থা। তবে দেশের অস্থির পরিস্থিতিতে উদ্বেগের কারণে রাষ্ট্রপতি মুর্মু পাম্পার বেস ক্যাম্প থেকে পায়ে হেঁটে ভ্রমণ করবেন নাকি খাড়া পাহাড়ি রাস্তা ধরে বিখ্যাত শবরীমালা মন্দিরে যাবেন যাবেন তা এখনও জানা যায়নি। রাষ্ট্রপতির এই সফরের বিষয়টির নজরদারিতে রয়েছেন স্পেশাল প্রোটেকশন গ্রুপ (SPG)।

রাষ্ট্রপতির শবরীমালা সফর নিশ্চিত করেছেন ত্রাভাঙ্কোর দেবস্বম বোর্ডের প্রধান পি এস প্রশান্ত। প্রশান্ত জানিয়েছেন, গত দুই সপ্তাহ ধরে এই সফরের কথা নিয়ে আলোচনা চলছিল, এবার নিশ্চিত যে রাষ্ট্রপতি শবরীমালা দর্শনে আসছেন। আমাদের এখনও আনুষ্ঠানিকভাবে কোনও কর্মসূচি পাইনি।

আরও পড়ুন: প্রতিরক্ষা সচিবের সঙ্গে বৈঠক প্রধানমন্ত্রীর

তবে রাষ্ট্রপতি ১৮ মে একটি ব্যক্তিগত অনুষ্ঠানে যোগদানের জন্য কোট্টায়ামে পৌঁছাবেন। ১৯ মে তিনি নীলক্কাল হেলিপ্যাডে পৌঁছবেন বলে আশা করা হচ্ছে। তারপর দুটি বিকল্প থাকবে। এক হচ্ছে তাঁকে ট্র্যাক করে পাহাড়ের উপর এই শবরীমালা দর্শন করতে হবে, এছাড়াও তাকে জরুরি প্রয়োজনে ব্যবহৃত রাস্তা দিয়ে সেখানে নিয়ে যাওয়া যেতে পারে। রাষ্ট্রপরি কিভাবে সফর করবেন তার দায়িত্বে রয়েছেন এসপিজি। আনুষ্ঠানিকভাবে নিশ্চিতকরণ আসার পর, মুখ্যমন্ত্রী পিনারাই বিজয়ন একটি পর্যালোচনা সভা ডাকবেন, কারণ রাষ্ট্রপতির এই সফর একটি ঐতিহাসিক সফর হতে চলেছে।

উল্লেখ্য, সমুদ্রপৃষ্ঠ থেকে ৩,০০০ ফুট উচ্চতায় পশ্চিমঘাট পর্বতমালার উপর অবস্থিত শবরীমালা মন্দির। শবরীমালা মন্দিরটি পাথানামথিত্তা জেলার পাম্পা থেকে চার কিলোমিটার উঁচু পথ, রাজধানী থেকে প্রায় ১০০ কিলোমিটার দূরে অবস্থিত।